Single Rate ใครเอื้อ..เอื้อใคร.!?
เกิดคำถามขึ้นมาว่า “เอื้อใครหรือไม่.?” กรณีคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มีการปรับปรุงลดอัตราค่าธรรมเนียมเลขหมายโทรศัพท์ที่เป็น “อัตราเดียว” (Single Rate) ทั้งเลขหมายโทรศัพท์บ้านและบริการโทรศัพท์เคลื่อนที่
17 ต.ค. 2562

สำนักข่าวรัชดา
เกิดคำถามขึ้นมาว่า “เอื้อใครหรือไม่.?” กรณีคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มีการปรับปรุงลดอัตราค่าธรรมเนียมเลขหมายโทรศัพท์ที่เป็น “อัตราเดียว” (Single Rate) ทั้งเลขหมายโทรศัพท์บ้านและบริการโทรศัพท์เคลื่อนที่
ที่บอร์ดกสทช.เพิ่งอนุมัติออกไปและเตรียมบรรจุไว้ในร่างประกาศกสทช.ว่าด้วยหลักเกณฑ์การจัดสรรเลขหมายโทรคมนาคมใหม่ ที่เตรียมนำไปรับฟังความคิดเห็นสาธารณะภายในเดือน ต.ค.นี้
ในเชิงหลักการทุกฝ่ายย่อมเข้าใจว่าการปรับปรุงอัตราค่าธรรมเนียมเลขหมายใหม่ดังกล่าว เป็นแนวทางการสร้างความเป็นธรรมและทัดเทียมให้แก่ผู้ประกอบการโทรคมนาคมทั้งระบบ เพราะที่ผ่านมา การกำหนดอัตราค่าธรรมเนียมเลขหมายโทรศัพท์แต่ละโอเปอเรเตอร์หรือแต่ละค่ายมีความแตกต่างกันอย่างเห็นได้ชัด
กล่าวคือ..บางล็อตต้องจ่ายค่าธรรมเนียมเลขหมายเพียง 1 บาทต่อเลขหมายต่อเดือน แต่บางล็อตต้องจ่าย 2 บาทต่อเลขหมายต่อเดือน ทำให้อัตราค่าธรรมเนียมบริการเลขหมายแต่ละค่ายแตกต่างกัน เฉลี่ยตั้งแต่ 1.38-1.93 บาทต่อเลขหมายต่อเดือน
เมื่อกสทช.ออกมา “ล้างไพ่” กำหนดอัตราค่าธรรมเนียมเลขหมายทั้งระบบ ให้เป็นมาตรฐานตั้งอยู่บนพื้นฐานแห่งความเท่าเทียมและเป็นธรรมกับทุกค่าย ถือเป็นเรื่องที่น่าสนับสนุนอย่างยิ่ง..!!
แต่..เรื่องนี้ถูกท้วงติงว่า แผนปรับปรุงค่าธรรมเนียมเลขหมายดังกล่าว อาจมีช่องว่าง “เอื้อประโยชน์” ให้แก่กลุ่มทุนสื่อสารบางค่ายหรือไม่.!? โดยผู้ประกอบการรายอื่น ๆ ไม่เว้นแม้แต่บริษัท กสท โทรคมนาคม จำกัด (มหาชน) ที่เป็นรัฐวิสาหกิจของรัฐเอง ต้องแบกรับภาระจ่ายค่าธรรมเนียมเลขหมายเพิ่มขึ้น
มีการตั้งข้อสังเกตกันว่า การปรับปรุงอัตราค่าธรรมเนียมเลขหมายดังกล่าว ทำให้บริษัท เรียลมูฟ จำกัด ที่มีเลขหมายใหม่ที่ต้องจ่ายค่าธรรมเนียมอัตรา 2 บาทต่อเลขหมายต่อเดือน อยู่ประมาณ 50 ล้านเลขหมาย หรือ กว่า 70% ของจำนวนเลขหมายที่มี..ได้รับอานิสงส์จากการปรับปรุงค่าธรรมเนียมครั้งนี้..!?
โดยสามารถลดค่าธรรมเนียม จากที่ต้องจ่ายเดือนละกว่า 105 ล้านบาท หรือ เฉลี่ยเลขหมายละ 1.93 บาทต่อเลขหมายต่อเดือน ลดลงมาเหลือแค่ 88.5 ล้านบาท หรือเฉลี่ย  1.62 บาทต่อเลขหมายต่อเดือน
ส่วนค่ายอื่น ๆ ได้อานิสงส์ส่วนลดค่าธรรมเนียมเลขหมายดังกล่าว เพียงแค่ 0.02 บาทต่อเลขหมายเท่านั้นหรือแทบไม่มีผลเชิงบวกอะไร จากการปรับปรุงค่าธรรมเนียมเลขหมายใหม่นี้เลย..!!
นั่นจึงเป็นเหตุ..ให้เกิดคำถามขึ้นว่า “ใครเอื้อหรือเอื้อใคร” นั่นเอง..!!?
….อิ อิ อิ…